Apoteker G. Heerfordts Herbarier. 



Af 



J. Lind. 



Af de prælinnéanske Herbarier, der findes paa Botanisk 

 Museum, er Heerfordts lolland-falsterske Herbarium det eneste, 

 der er samlet her i Danmark af en kendt Mand, alle de andre 

 er enten udenlandske eller anonyme. Ikke blot af denne Grund 

 fortjener det at blive omtalt her i Botanisk Tidsskrift, men nok 

 saa meget fordi det med sine store, veludviklede Planter, der er 

 pressede saa omhyggeligt, at de trods de forløbne 260 Aar ser 

 lige saa friske og grønne ud som Herbarieplanter fra denne 

 Sommer, med sit store Format med kun en Plante paa hvert 

 Blad og med sit hele solide og smagfulde Udstyr er et smukt 

 og karakteristisk Minde om den glimrende Periode indenfor dansk 

 Naturforskning, der faldt i 1600-Aarene og kendetegnes ved 

 Navne som Thomas Fincke, Ole Worm, Bartholinerne, 

 Sperling, Burser, Simon Paulli, Kylling og mange flere. 

 Kylling nævner Apoteker Heerfordt blandt dem, der har 

 hjulpet ham ved Indsamling af Materialet til hans Viridarium 

 Dan i c um, jeg har derfor lagt Vægt paa at faa oplyst, om alle 

 de Planter, Kylling nævner fra Lolland-Falster, er ham opgivet 

 af Heerfordt, i saa Fald har vi i Heerfordts Herbarium en kær- 

 kommen Forklaring til mange af Kyllings tvivlsomme Navne. 



Christopher Heerfordt har samlet 3 forskellige Her- 

 barier og skænket dem til Kong Frederik III. Det første er 

 ikke noget Herbarium i moderne Forstand, men en Samling 

 smukt udførte Afbildninger af Planter, det andet er hans lolland- 

 falsterske Herbarium, bestaaende af 2 Bind, og det tredie er 

 en Samling Herbarieplanter fra Brasilien. 



Botanisk Tidsskrift. 36. Bind. 1 



